WP ทยอย “ตัดขายหุ้นซื้อคืน” ออก 7 ล้านหุ้น รับเงิน 33 ลบ.
WP ทยอย "ตัดขายหุ้นซื้อคืน" ออก 7 ล้านหุ้น รับเงิน 33 ลบ.
8 มี.ค. 2564

บริษัท ดับบลิวพี เอ็นเนอร์ยี่ จำกัด (มหาชน) หรือ WP วันนี้(8 มี.ค.64) แจ้งแบบรายงานผลการขายหุ้นที่ซื้อคืนผ่านตลาดหลักทรัพย์ จำนวน 7 ล้านหุ้น ในราคาหุ้นละ 4.70 บาท หรือคิดเป็นมูลค่าขายหุ้นรวม 32.90 ล้านบาท หลังครบกำหนดระยะเวลาจำหน่ายหุ้นที่ซื้อคืนตั้งแต่วันที่ 15 มกราคม 2564 ถึงวันที่ 14 มกราคม 2565
อนึ่งเมื่อวันที่ 24 ธ.ค.2563 บริษัทได้แจ้งว่า ตามที่บริษัทได้ดำเนินโครงการซื้อหุ้นคืนเพื่อบริหารทางการเงิน โดยบริษัทได้ซื้อหุ้นคืนรวมทั้งสิ้น 10.37 ล้านหุ้น มูลค่ารวม 47.78 ล้านบาท หรือคิดเป็น 2% ของหุ้นที่จำหน่ายได้แล้วทั้งหมดนั้น 
โดยมีกำหนดระยะเวลาจำหน่ายหุ้นที่ซื้อคืนตั้งแต่วันที่ 15 มกราคม 2564 ถึงวันที่ 14 มกราคม 2565 โดยจะเป็นการขายในตลาดหลักทรัพย์แห่งประเทศไทย ทั้งนี้เมื่อพ้นกำหนดระยะเวลาจำหน่ายหุ้นซื้อคืนดังกล่าวแล้ว ในกรณีที่บริษัทไม่จำหน่ายหรือจำหน่ายไม่หมด บริษัทจะลดทุนที่ชำระแล้วโดยวิธีตัดหุ้นจดทะเบียนที่ซื้อคืนและยังมิได้จำหน่ายทั้งหมด